Θρασύβουλος Στανίτσας

Ο Θρασύβουλος Στανίτσας (1910, Κωνσταντινούπολη – 18 Αυγούστου 1987, Αθήνα) ήταν Έλληνας ιεροψάλτης που διακρίθηκε ως Άρχων Πρωτοψάλτης της Μεγάλης του Χριστού Εκκλησίας, δηλαδή του Πατριαρχικού Ναού του Οικουμενικού Πατριαρχείου Κωνσταντινουπόλεως.

 Βιογραφικά στοιχεία 
Γεννήθηκε στα Υψομαθεία της Κωνσταντινούπολης το 1910. Από μικρό παιδί έδειξε τη θέλησή του να μάθει το ύφος και τον τρόπο που ψέλνει κάποιος. Οι δάσκαλοί του ο Δημήτριος Βουτσινάς, ο Γιάγκος Βασιλειάδης, ο Μιχαήλ Χατζηαθανασίου και ο Ιωάννης Παλάσης τον προετοίμασαν για το μεγάλο έργο του, να γίνει λαμπαδάριος στον Πατριαρχικό Ναό με πρωτοψάλτη τον Κωνσταντίνο Πρίγγο και αργότερα πρωτοψάλτης. Υπηρέτησε ως πρωτοψάλτης από το 1960 μέχρι το 1964, οπότε και απελάθηκε από την Τουρκία. Έπειτα έψαλλε στον Ι.Ν. Αγίου Δημητρίου Αμπελοκήπων έως τον θάνατό του το 1987.Επιπλέον διηύθυνε την χορωδία Μουσικόφιλων Πέραν, με την οποία έψαλλε σε πολλές συναυλίες εντός και εκτός Ελλάδας, συμπεριλαμβανομένης της συναυλίας στις Βρυξέλλες.

Ο εξαίρετος αυτός καλλιτέχνης, με την επιμέλειά του, με τη διακρίνουσα αυτόν ικανότητα και με την καλλιφωνία του, θεωρείται ένας απ' τους σημαντικότερους δασκάλους στη Βυζαντινή μουσική. Έχει συνθέσει πολλά μουσικά κείμενα και έχει εκδώσει το «Τριώδιο» του ιδίου. Σώζονται αρκετές ηχογραφημένες ερμηνείες του.

Παραπομπές

 Εξωτερικοί σύνδεσμοι 
  Βιογραφία

Κατηγορία:Έλληνες ψάλτες